b'\n_START_ARTICLE_\nRazo\xc4\x8darane gospodinje\n_START_SECTION_\nPrva sezona (2004-2005)\n_START_PARAGRAPH_\nV prvi sezoni se predstavijo \xc5\xa1tirje glavni liki serije: Susan Mayer, Lynette Scavo, Bree Van de Kamp in Gabrielle Solis, skupaj s svojimi dru\xc5\xbeinami in prijatelji na Ulici glicinij. Najve\xc4\x8dja skrivnost prve sezone je nepri\xc4\x8dakovani samomor Mary Alice Young in vpletenost njenega mo\xc5\xbea in najstni\xc5\xa1kega sina v dogodke, ki so pripeljali do njega. Medtem ko sku\xc5\xa1a Bree re\xc5\xa1iti svoj zakon, Lynette ste\xc5\xbeka najde dovolj \xc4\x8dasa in energije, ki ju od nje terjajo njeni zahtevni otroci, Susan se z Edie Britt bori za naklonjenost novega soseda Mika Delfina, Gabrielle pa sku\xc5\xa1a mo\xc5\xbeu Carlosu prepre\xc4\x8diti, da bi izvedel za njeno razmerje z njunim mladoletnih vrtnarjem Johnom Rowlandom.\n_START_SECTION_\nDruga sezona (2005-2006)\n_START_PARAGRAPH_\nOsrednja skrivnost druge sezone je tista nove sosede Betty Applewhite, ki se je priselila sredi no\xc4\x8di. Skozi sezono se Bree spopada z dejstvom, da je vdova, nevedo\xc4\x8d se za\xc4\x8dne sestajati z mo\xc5\xa1kim, ki je zastrupil njenega mo\xc5\xbea, se bori z alkoholizmom in je nezmo\xc5\xbena prepre\xc4\x8diti razkol med sabo in sinom, ki se poglobi do skrajnosti. Susanino ljubezensko \xc5\xbeivljenje se \xc5\xa1e bolj zaplete, saj se njen nekdani mo\xc5\xbe zaro\xc4\x8di z Edie, ki je bila povi\xc5\xa1ana v vlogo pete glavne igralke. Lynette se vrne v ogla\xc5\xa1evalsko kariero in postane tudi mo\xc5\xbeeva \xc5\xa1efica, Gabrielle pa se odlo\xc4\x8di biti vdana svojemu mo\xc5\xbeu in se za\xc4\x8dne pripravljati na to, da bo postala mamica. V enem zadnjih prizorov finala sezona Mika z avtom zbije Susanin prijatelj Orson (zobozdravnik), ki bo v naslednji sezoni postal Breein mo\xc5\xbe.\n_START_SECTION_\nTretja sezona (2006-2007)\n_START_PARAGRAPH_\nV tretji sezoni se Bree poro\xc4\x8di z Orsonom Hodgeom, \xc4\x8digar preteklost in vpletenost z nedavno odkritim truplom je glavna skrivnost polovice sezone. Medtem se mora Lynette navaditi, da je pri hi\xc5\xa1i \xc5\xa1e en otrok, ko pride prej neznana h\xc4\x8di njegovega mo\xc5\xbea. Med Scavovima pride tudi do trenj, ko \xc5\xbeeli Tom, Lynettin mo\xc5\xbe, odpreti picerijo. Gabrielle gre skozi te\xc5\xbeko lo\xc4\x8ditev, a kon\xc4\x8dno najde novo ljubezen v podobi novega \xc5\xbeupana Fairviewa. Edie vidi prilo\xc5\xbenost, da bi dobila Mika zase, ker ta trpi za amnezijo, Susan pa sko\xc4\x8di v objem postavnega Angle\xc5\xbea, \xc4\x8digar \xc5\xbeena je v komi. Med sezono so na tapeti Ediejini dru\xc5\xbeinski odnosi. Po streljanju v krajevni trgovini dva lika umreta in vsem se za vedno spremeni \xc5\xbeivljenje.\n_START_SECTION_\n\xc4\x8cetrta sezona (2007-2008)\n_START_PARAGRAPH_\nV ulico se vrne Katherine Mayfair s h\xc4\x8derko Dylan. Skrivnosti okoli njenega prihoda se odvijajo skozi celotno sezono. Z novo sosedo ima nekaj nesporazumov Bree, katera se spopada tudi s h\xc4\x8derkino nose\xc4\x8dnostjo. V dru\xc5\xbeini Scavo se Lynette bori z rakom in Tomovo h\xc4\x8derko Kaylo, ki jim povzro\xc4\x8di kar nekaj te\xc5\xbeav. Susan in Mike pri\xc4\x8dakujeta otroka. Na dan pa pride tudi resnica o njegovi nesre\xc4\x8di. Gabrielle spozna, da je lahko najbolj sre\xc4\x8dna le s Carlosom. Ta v nesre\xc4\x8di postane slep a Gaby mu ostane zvesta.\n_START_SECTION_\nPeta sezona (2008-2009)\n_START_PARAGRAPH_\nPet let po \xc4\x8detrti sezoni se Edie vrne na Ulico glicinij z mo\xc5\xbeem, ki lovi Mika Delfina, ker misli, da je ta povzro\xc4\x8dil smrt njegove \xc5\xbeene in h\xc4\x8derke. Susan se je prav zaradi te nesre\xc4\x8de lo\xc4\x8dila od Mika, zdaj pa hodi s svojim pleskarjem. Gaby je \xc5\xbealostna, ker je po dveh otrokih postala debela. Bree se spopada z slavo in vplivi te slave, nakar se v njenem zakonu pojavijo \xc5\xa1tevilne te\xc5\xbeave. Lynette pa posku\xc5\xa1a nadzorovati svoja najstni\xc5\xa1ka otroka, a na \xc5\xbealost se zgodi veliko neprijetnih dogodkov.\n_START_SECTION_\n\xc5\xa0esta sezona (2009-2010\n_START_PARAGRAPH_\nDva meseca po Ediejini smrti in spopadu med Daveom in Mikeom, se slednji spet poro\xc4\x8di s Susan. Njuna poroka pa ima posledice, saj je Katherine, Mikeova biv\xc5\xa1a zaro\xc4\x8denka, ljubosumna na Susan. Bree ima afero s Susaninim biv\xc5\xa1im mo\xc5\xbeem, Karlom Mayerjem, Gaby pa se spopada s Carlosovo razvajeno ne\xc4\x8dakinjo. Lynette skriva nose\xc4\x8dnost in se spoprijatelji z morilcem. Skrivnost sezone se vrti okrog Bolenovih, ki so se ravno priselili na ulico.\n_START_SECTION_\nSedma sezona (2010-2011)\n_START_PARAGRAPH_\nPaul se po devetih letih vrne na Ulico glicinij. Susan zdaj \xc5\xbeivi v stanovanju v mestu, Paul pa v njeni hi\xc5\xa1i. Bree za\xc4\x8dne zvezo s svojim mojstrom, Keithom Watsonom. Gaby izve, da so ji zamenjali h\xc4\x8derko ob rojstvu. Lynettina prijateljica se priseli na ulico in s sabo prinese skrivnost.\n_START_SECTION_\nOsma sezona (2011-2012)\n_START_PARAGRAPH_\nPo umoru Gabyjinega perverzne\xc5\xbeega o\xc4\x8dima ga Susan, Lynette, Gaby, Bree  in Carlos pokopljejo v gozdu. Na ulico se priseli Ben Faulkner, s katerim se poro\xc4\x8di Lynettina prijateljica Renee Perry. Bree prevzame krivdo za umor Gabyjinega o\xc4\x8dima, Lynette gre narazen s Tomom, Susan razjeda krivda glede pokopa Alejandra, Gaby pa se spopada s Carlosovo krivdo.\n_START_SECTION_\nGospodinje po sezonah\n_START_PARAGRAPH_\nGospodinje so glavni liki serije Razo\xc4\x8darane gospodinje, a so v vsaki sezoni druga\xc4\x8dne. Spodaj je seznam gospodinj za vsako sezono. Razvr\xc5\xa1\xc4\x8dene so po pomembnosti njihove zgodbe v sezoni.\n_START_SECTION_\n1.Sezona\n_START_PARAGRAPH_\n1. Susan Mayer (23/23)_NEWLINE__NEWLINE_2. Gabrielle Solis (23/23)_NEWLINE__NEWLINE_3. Bree Van de Kamp (23/23)_NEWLINE__NEWLINE_4. Lynette Scavo (23/23)_NEWLINE__NEWLINE_5. Mary Alice Young (23/23)_NEWLINE__NEWLINE_6. Edie Britt (15/23)\n_START_SECTION_\n2. Sezona\n_START_PARAGRAPH_\n1. Bree Van de Kamp (24/24)_NEWLINE__NEWLINE_2. Gabrielle Solis (24/24)_NEWLINE__NEWLINE_3. Lynette Scavo (24/24)_NEWLINE__NEWLINE_4. Susan Mayer (24/24)_NEWLINE__NEWLINE_5. Betty Applewhite (17/24)_NEWLINE__NEWLINE_6. Edie Britt (18/24)\n_START_SECTION_\n3. Sezona\n_START_PARAGRAPH_\n1. Bree Hodge  (17/23)_NEWLINE__NEWLINE_2. Susan Mayer (23/23)_NEWLINE__NEWLINE_3. Lynette Scavo (23/23)_NEWLINE__NEWLINE_4. Gabrielle Marquez  (23/23)_NEWLINE__NEWLINE_5. Edie Britt (23/23)\n_START_SECTION_\n4. Sezona\n_START_PARAGRAPH_\n1. Susan Delfino (17/17)_NEWLINE__NEWLINE_2. Gabrielle Lang  (17/17)_NEWLINE__NEWLINE_3. Lynette Scavo (17/17)_NEWLINE__NEWLINE_4. Bree Hodge (17/17)_NEWLINE__NEWLINE_5. Katherine Mayfair (16/17)_NEWLINE__NEWLINE_6. Edie Britt (15/17)\n_START_SECTION_\n5. Sezona\n_START_PARAGRAPH_\n1. Susan Mayer (24/24)_NEWLINE__NEWLINE_2. Lynette Scavo (24/24)_NEWLINE__NEWLINE_3. Gabrielle Solis (24/24)_NEWLINE__NEWLINE_4. Bree Hodge (24/24)_NEWLINE__NEWLINE_5. Edie Williams (21/24)_NEWLINE__NEWLINE_6. Katherine Mayfair (23/24)\n_START_SECTION_\n6. Sezona\n_START_PARAGRAPH_\n1. Susan Delfino (23/23)_NEWLINE__NEWLINE_2. Lynette Scavo (23/23)_NEWLINE__NEWLINE_3. Bree Hodge (23/23)_NEWLINE__NEWLINE_4. Gabrielle Solis (23/23)_NEWLINE__NEWLINE_5. Angie Bolen (20/23)_NEWLINE__NEWLINE_6. Katherine Mayfair (15/23)\n_START_SECTION_\n7. Sezona\n_START_PARAGRAPH_\n1. Gabrielle Solis (23/23)_NEWLINE__NEWLINE_2. Bree Van de Kamp (23/23)_NEWLINE__NEWLINE_3. Lynette Scavo (23/23)_NEWLINE__NEWLINE_4. Susan Delfino (23/23)_NEWLINE__NEWLINE_5. Renee Perry (22/23)_NEWLINE__NEWLINE_6. Beth Young (17/23)\n_START_SECTION_\n8. Sezona\n_START_PARAGRAPH_\n1. Gabrielle Solis (23/23)_NEWLINE__NEWLINE_2. Bree Van de Kamp (23/23\xcc\xa0)_NEWLINE__NEWLINE_3. Lynette Scavo (23/23)_NEWLINE__NEWLINE_4. Susan Delfino (23/23)_NEWLINE__NEWLINE_5. Renee Perry (23/23)'